Source: https://www.monitoruldegalati.ro/sport/baschetbalistii-de-la-csm-phoenix-csu-galati,-la-doi-pasi-de-grupa-galbena.html
Timestamp: 2019-01-17 11:17:56+00:00

Document:
Baschetbaliştii de la CSM Phoenix CSU Galaţi, la doi paşi de Grupa galbenă - Monitorul de Galati - Ziar print si online
Baschetbaliştii de la CSM Phoenix CSU Galaţi, la doi paşi de Grupa galbenă Recomandat
Luni, 07 Ianuarie 2019 12:39
Duminică s-au disputat meciurile din cea de-a 16-a etapă, antepenultima din sezonul regulat grupa C a Ligii Naţionale de baschet masculin. Liderul CSM Phoenix CSU Galaţi a primit vizita în sala Polivalentă Dunărea celor de la CSM 2007 Focşani. Oaspeţii, cu americanii Cornelius şi Kilgore, autori a 47 de puncte şi Petrişor, care în campionatul precedent a jucat la echipa noastră au dat o replică consistentă şi au condus ultima oară în min.16, scor 34-36. Gălăţenii pregătiţi de Dragan Radovic şi Bogdan Bălănică s-au întrebuinţat serios, Perovic, Miller şi Corpodean au fost eficienţi, au apăsat pedala de acceleraţie şi au tranşat disputa în sfertul trei. Focşănenii au mai avut o tresărire de orgoliu în debutul ultimului sfert când după un ecart de 6-0 s-au apropiat la 68-61, dar echipa gălăţeană şi-a demonstrat maturitatea şi s-a impus destul de clar până la urmă. Rezultat final: CSM Phoenix CSU Galaţi - CSM 2007 Focşani 86-70 (21-21, 23-18, 24-16, 18-15). Lotul folosit de echipa învingătoare: Miller 21 puncte, 7 recuperări, 6 pase decisive, 2 intercepţii; Voinescu (3 p, 0, 0, 0); Dukity (7 p, 4, 5, 0); Corpodean (14 p, 11, 3, 0); Perovic (24 p, 4, 1, 0); Djordjevic (9 p, 7, 1, 2); Stan (6 p, 3, 0, 0); Vlad (2 p, 2, 2, 0); Grecu. După 16 etape şi o serie de 15 victorii consecutive, CSM Phoenix CSU se menţine liderul grupei cu 31 de puncte şi va mai juca două meciuri în prima fază a campionatului cu: U Cluj, pe 9 ianuarie în deplasare şi cu ACS Tg. Jiu, pe 12 ianuarie, de la ora 17.00 în sala Dunărea. Câştigătoarea grupei C va continua în Grupa Galbenă, alături de ocupantele locurilor 7 şi 8 din grupa A, cel mai probabil Dinamo Bucureşti şi Steaua sau SCM Timişoara şi de primele 3 clasate din grupa B: CSO Voluntari, CSM Mediaş şi Athletic Constanţa.
« Handbalistele de la CSM Galaţi au revenit la antrenamente
„Panterele negre” de la AFC Universitatea Galaţi vor să dea lovitura în retur »

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM